Diari Oficial de la Generalitat Valenciana


Sumari del DOGV 7141, del 29-10-2013 (2013/10000)

Notificació de la sentència dictada en el procediment de mesures en relació amb els fills número 695/2012.
----------------------------------------------------------------------------------------------------------

### Dades del document

Número de DOGV
:   7141

Data del DOGV
:   29-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10804


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de mesures en relació amb els fills número 695/2012. [2013/10757]  
Assumpte civil 000695/12  
Pedro Moya Donate, secretari del Jutjat de Primera Instància número 7 de Castelló de la Plana, fa saber que en el juí a què es fa referència s'ha dictat la resolució que té el text que, literalment, és com seguix:  
«Sentència número 000577/2013  
Castelló de la Plana, 16 de setembre de 2013  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, he vist estes actuacions sobre mesures de fills extramatrimonials número 695/2012, promogudes per Elena Ramona Dragut, representada per la procuradora senyora Sánchez Bosquet i defesa pel lletrat Vicente Rodríguez, contra Emil Vasile Nitoi, en rebel·lia, i en què ha sigut part el ministeri fiscal.  
  
  
Antecedents de fet  
Primer. La procuradora senyora Sánchez Bosquet, en la representació que té acreditada d'Elena Ramona Dragut, va formular una demanda per a l'adopció de mesures relatives a guarda i custòdia de fill menor contra Emil Vasile Nitoi, i va sol·licitar que es dictara una sentència per la qual s'adoptaren les mesures següents:  
1. Atribuir a la demandant la custòdia del fill menor, amb la pàtria potestat compartida.  
2. Pensió d'aliments de 150 euros per al fill i gastos extraordinaris per la mitat.  
3. Fixar un règim de visites, sense pernocta, quan el demandat residira a la Comunitat Valenciana.  
4. Ús del domicili familiar per a la mare i el fill.  
5. Autoritzar la demandant per a renovar el passaport del fill sense necessitat de la firma del demandat.  
Segon. Una vegada admesa a tràmit la demanda, es va citar el demandat, qui no va comparéixer, i per això va ser declarat en rebel·lia. El ministeri fiscal va contestar sol·licitant que es dictara una sentència d'acord amb el que resultara provat.  
Tercer. Es va convocar les parts a juí verbal, que va tindre lloc el dia 16 de setembre de 2013, i en què la part actora es va ratificar en la seua demanda, mentres que el demandat no va comparéixer. El ministeri fiscal, en la persona d'Antonio Llusar Martí, va sol·licitar informar després de la pràctica de la prova. Sol·licitada la recepció del pleit a prova, es va procedir a la pràctica dels següents mitjans probatoris, proposats per les parts i admesos pel jutge.  
A instàncies de la part actora: documental (es dóna per reproduïda la que es troba en les actuacions) i donar per reproduïda tota la prova practicada en les mesures provisionals 73/2013.  
El ministeri fiscal va proposar la documental (la que fóra admesa) i l'interrogatori de la demandant.  
Quart. Practicada tota la prova en el mateix acte, i després de formular les parts les seues conclusions finals, va quedar el pleit vist per a sentència.  
Quint. En este procediment han de declarar-se com a fets provats els que es relaten a continuació:  
1. Emil Vasile Nitoi i Elena Ramona Dragut van mantindre una relació de convivència de fet, fruit de la qual va nàixer un fill, A. V., el 6 de juny de 2009.   
(Fet provat per mitjà del certificat de naixement del fill aportat amb la demanda.)  
2. Davant del Jutjat de Primera Instància número 7 de Castelló de la Plana es va tramitar el procediment de mesures provisionals número 73/2013, en què es va dictar la Interlocutòria de data 22 de juliol de 2013, on es disposava «que adopte les mesures següents:  
1) Atribuir a Elena Ramona Dragut la guarda i custòdia i l'exercici exclusiu de la pàtria potestat respecte del fill menor A. V. N.  
2) No s'establix de moment cap règim de visites entre el pare Emil Vasile Nitoi i el seu fill menor A. V.  
3) El pare abonarà, en concepte de pensió d'aliments per al seu fill, la suma de 150 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus de consum.  
4) Els gastos extraordinaris que genere el fill (sempre que siguen necessaris o hagen sigut prèviament consentits per ambdós progenitors) seran abonats al 50 per cent.  
5) S'autoritza la mare perquè puga renovar el passaport del fill sense necessitat de disposar de la firma o col·laboració del pare.  
Estes mesures quedaran sense efecte, en tot cas, quan siguen substituïdes per la de la sentència definitiva, o quan es pose fi al procediment de qualsevol altra manera».  
(Fet provat per mitjà de la testimoniança de la Interlocutòria de 22 de juliol de 2013, que es troba en les actuacions.)  
3. Les circumstàncies existents al dictar-se la interlocutòria de mesures provisionals no han variat en l'actualitat   
(Fet provat per mitjà de l'interrogatori de la demandant).  
  
Fonaments jurídics  
Primer. En este procediment la part actora exercita una demanda de guarda i custòdia sobre fills menors amb fonament en l'article 748.4 de la Llei d'Enjudiciament Civil i 770.6 del mateix text legal. En primer lloc, cal tindre present que per a la resolució i adopció de les presents mesures ha de partir-se de la igualtat absoluta dels fills nascuts d'una unió de fet, respecte als matrimonials, donada la claredat de l'article 39 CE, que assegura la protecció integral dels fills davant de la llei amb independència de la filiació; ha de dir-se que en les unions de fet, quan s'extingixen, com en este cas, sorgixen previsions normatives que tenen com a destinataris els fills, ja que estos ?com ja s'ha indicat- són iguals davant de la llei amb independència de la seua filiació (art. 39.2 CE), i als qui hi ha dins o fora del matrimoni, els pares han de prestar-los assistència de tot tipus (art. 39.3 CE), precisament, entre altres motius, com diu la STC 15 de novembre de 1990: «perquè la seua filiació i condició de hi haguts dins o fora del matrimoni és el resultat de decisions alienes a estos», i en eixa assistència, dins de la pàtria potestat com a funció, és a dir, com a dret-deure, està vetlar per ells, tindre'ls en companyia seua, alimentar-los, educar-los i procurar-los una formació integral, segons l'article 154.1 del Codi Civil, deures i facultats que s'engloben dins del concepte de relacions paternofilials.  
  
Ja que en data recent (22.07.2013) es va dictar una interlocutòria de mesures provisionals, sense que des de llavors s'haja produït cap variació en les circumstàncies personals i econòmiques de les parts, és procedent elevar a definitives estes mesures provisionals.  
Segon. Atesa l'especial naturalesa de les pretensions presentades en este procediment, i no sent aplicables als procediments especials les regles contingudes en l'article 394 de la Llei d'Enjudiciament Civil, no és procedent imposar el pagament de les costes a cap dels litigants.  
  
Vistos els preceptes legals esmentats i la resta que són aplicables de manera pertinent,  
  
Dispositiva  
Estimar la demanda formulada per la procuradora senyora Sánchez Bosquet, en nom i representació d'Elena Ramona Dragut contra Emil Vasile Nitoi, i elevar a definitives les mesures provisionals aprovades per la Interlocutòria de 22 de juliol de 2013, que s'han transcrit en el fet provat segon d'esta sentència.  
Tot això sense realitzar una imposició expressa de costes a cap litigant.  
Notifiqueu esta resolució a les parts, i fent-los saber que contra esta es pot interposar un recurs d'apel·lació en el termini de vint dies, que no suspendrà l'eficàcia de les mesures disposades.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Esta és la meua sentència, que pronuncie, mane i firme.  
Publicació. La sentència anterior va ser llegida i publicada pel jutge que l'ha dictada, mentre estava constituït en audiència pública, en el mateix dia del seu pronunciament, davant del secretari judicial. En done fe.»  
Atés que es desconeix el domicili o residència actuals de la part demandada, per la Sentència de 16 de setembre de 2013, el magistrat, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ordena publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència a Emil Vasile Nitoi.  
  
  
Castelló de la Plana, 16 de setembre de 2013.- El secretari judicial: Pedro Moya Donate.